CELEX: 62011CN0146
Language: lv
Date: 2011-03-25 00:00:00
Title: Lieta C-146/11: Lūgums sniegt prejudiciālu nolēmumu, ko 2011. gada 25. martā iesniedza Riigikohus (Igaunijas Republika) — AS Pimix (likvidācijas procesā)/ Maksu- ja Tolliameti Lõuna maksu- ja tollikeskus un Põllumajandusministeerium

28.5.2011   
            
            
               LV
            
            
               Eiropas Savienības Oficiālais Vēstnesis
            
            
               C 160/13
            
         Lūgums sniegt prejudiciālu nolēmumu, ko 2011. gada 25. martā iesniedza Riigikohus (Igaunijas Republika) — AS Pimix (likvidācijas procesā)/Maksu- ja Tolliameti Lõuna maksu- ja tollikeskus un Põllumajandusministeerium
   
   (Lieta C-146/11)
   2011/C 160/15
   Tiesvedības valoda — igauņu
   
      Iesniedzējtiesa
   
   
      Riigikohus
   
   
      Lietas dalībnieki pamata procesā
   
   
      Prasītāja: AS Pimix (likvidācijas procesā)
   
      Atbildētāji: Maksu- ja Tolliameti Lõuna maksu- ja tollikeskus un Põllumajandusministeerium
   
   
      Prejudiciālie jautājumi
   
   
               1)
            
            
               Vai Līguma par Eiropas Savienības darbību 288. pants saistībā ar Pievienošanās akta 58. pantu, ņemot vērā Eiropas Savienības Tiesas judikatūru (2007. gada 11. decembra spriedumu lietā C-161/06 Skoma-Lux, Krājums, I-10841. lpp., 2009. gada 4. jūnija spriedumu lietā C-560/07 Balbiino, Krājums, I-4447. lpp., un 2009. gada 29. oktobra spriedumu lietā C-140/08 Rakvere Lihakombinaat, Krājums, I-10533. lpp.), ir interpretējams tādējādi, ka indivīdam var prasīt izpildīt no Eiropas Komisijas 2003. gada 10. novembra Regulas (EK) Nr. 1972/2003 (1) izrietošo pienākumu,
               
                           a)
                        
                        
                           arī neskatoties uz to, ka minētā regula 2004. gada 1. maijā vēl nebija publicēta igauņu valodā Eiropas Savienības Oficiālajā Vēstnesī
                           
                        
                     
                           b)
                        
                        
                           un attiecīgās dalībvalsts likumdevējs nebija valsts tiesību normā atkārtoti definējis regulā noteikto lauksaimniecības produktu jēdzienu, bet gan tikai atsaucies uz regulas, kas nebija pienācīgi publicēta, 4. panta 5. punktu,
                        
                     
                           c)
                        
                        
                           ja indivīds tikmēr izpildīja no šīs regulas izrietošo pienākumu (tas iesniedza deklarāciju par saviem krājumiem atbilstoši pareizajiem preču kodam) un neapstrīdēja šo pienākumu
                        
                     
                           d)
                        
                        
                           un dalībvalsts kompetentās iestādes nodevu tam noteica laikā, kad Regula Nr. 1972/2003 jau bija publicēta igauņu valodā Eiropas Savienības Oficiālajā Vēstnesī?
                        
                     
         
               2)
            
            
               Vai no Pievienošanās akta 58. panta saistībā ar Līguma par Eiropas Savienības darbību 297. panta 1. punktu, kā arī Eiropas Komisijas 2003. gada 10. novembra Regulas (EK) Nr. 1972/2003 preambulas trešā apsvēruma var secināt, ka dalībvalsts var prasīt indivīdam maksāt nodevu par liekajiem krājumiem, ja Regula Nr. 1972/2003 2004. gada 1. maijā vēl nebija publicēta igauņu valodā Eiropas Savienības Oficiālajā Vēstnesī, bet vēlāk, kad dalībvalsts kompetentā iestāde piemēroja šo nodevu, jau bija publicēta igauņu valodā Eiropas Savienības Oficiālajā Vēstnesī?
            
         
      (1)  Komisijas 2003. gada 10. novembra Regula (EK) Nr. 1972/2003 par pārejas posma pasākumiem, kas jānosaka attiecībā uz lauksaimniecības produktu tirdzniecību Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās dēļ (OV L 293, 3. lpp.).